I [[2005]] sagsøgte General Motors Chery i Peking på grund af ophavsretskrænkelse og kopiering af [[licensproduktion|licenserede]] modeller, og krævede en erstatning på ca. 7,5 mio. € (ca. 56 mio. DKK). Grundlaget herfor var en af GM udført sammenligning af Matiz hhv. Spark med Chery QQ. Herved fastslog GM, at mange [[reservedel]]e var identiske, og at f.eks. dørene uden modifikationer kunne "byttes" lige over. Også motorerne svarede til GM's "legale" modeller. Chery afviste samtlige påstande og hævdede i stedet, at de besad 24 designpatenter på QQ, som havde været under udvikling i et år. GM havde dog det problem, at koncernen samarbejdede med [[SAIC Motor|SAIC]] som til og med 2004 stadigvæk ejede en andel på 20 % af Chery. GM trak senere klagen tilbage.<ref>[http://www.chinese-champions.de/company/chery Chery: Mit internationalem Team auf dem Sprung nach Europa] {{Webarchive|url=https://web.archive.org/web/20120314043345/http://www.chinese-champions.de/company/chery |date=14. marts 2012 }} (hentet 30. oktober 2015, på tysk)</ref>
Historie Biblioteks-_og_informationsvidenskab Teknologi